Viimase kasti õlut saatis Karme oma laost välja eelmise aasta lõpul  Tallinna ja seda kõlbab juua 17. märtsini. Mina ostsin oma viimase Karme õlle pudeli eelmisel nädalal Viljandi kesklinnas asuvast Liiwi poest. See oli hele vaadiõlu. Tegelikult on Karksi õlut siin ja seal veel lettidel näha, kuid seda ostes soovitan kindlasti vaadata pudelile märgitud "parim enne" kuupäeva. Näiteks Männimäel asuvast Talu poest on võimalik osta veel Karme kuulsaimat toodet, Ordumeistri õlut. Paraku jääb selle "parim päev" eelmise aasta detsembrisse ning oma kogemuse põhjal võin väita, et neil  pudelitel on väärtust vaid kollektsionääri silmis.